उत्तर प्रदेश में कोविड-19 के 4403 नए मामले आर, 77 और मरीजों की मौत
उत्तर प्रदेश में पिछले 24 घंटों में कोरोना वायरस के 4403 नए मामले सामने आए हैं जबकि 77 और मरीजों की मौत हुई है। कोविड-19 से राज्य में मरने वालों की संख्या बढ़कर 5594 हो गई है।
लखनऊ। उत्तर प्रदेश में पिछले 24 घंटों में कोरोना वायरस के 4403 नए मामले सामने आए हैं जबकि 77 और मरीजों की मौत हुई है। कोविड-19 से राज्य में मरने वालों की संख्या बढ़कर 5594 हो गई है। चिकित्सा एवं स्वास्थ्य विभाग के अपर मुख्य सचिव अमित मोहन प्रसाद ने रविवार (27 सितंबर) को यहां बताया कि पिछले 24 घंटों में राज्य में कोविड-19 के 77 और मरीजों की मौत हो गई। राज्य में अब तक इस संक्रमण से मरने वालों की संख्या अब 5594 हो गई है। उन्होंने बताया कि 24 घंटों में कोरोना वायरस के 5656 मरीज ठीक हुए। फिलहाल राज्य में कोविड-19 के 55603 मरीजों का उपचार चल रहा है, अब तक 325888 मरीज पूरी तरह ठीक हो चुके हैं। UP में मरीजों के ठीक होने की दर 84.19 फीसदी पहुंचीप्रसाद ने बताया कि प्रदेश में कोविड-19 के मरीजों के ठीक होने की दर 84.19 फीसद हो गई है। प्रदेश में इस समय 55,603 संक्रमित मामले हैं जिसमें से 27,826 लोग होम आइसोलेशन में हैं। अब तक 2,05,846 लोगों ने होम आइसोलेशन का विकल्प लिया है, जिसमें से 1,78,020 लोगों की होम आइसोलेशन अवधि समाप्त हो चुकी है। उन्होंने कहा कि प्रदेश में नमूनों की कोविड-19 जांच में कोई कमी नहीं होने के बावजूद पिछले करीब 10 दिनों से संक्रमण के नए मामलों में गिरावट आई है।रोजाना डेढ़ लाख से ज्यादा नमूनों की हो रही जांच प्रसाद ने बताया कि प्रदेश में रोजाना डेढ़ लाख से ज्यादा नमूनों की जांच की जा रही है। हम स्पष्ट देख रहे हैं कि मामलों की संख्या सबसे तेजी से घट रही है लेकिन यही समय सबसे ज्यादा सावधानी बरतने का होता है। उन्होंने बताया कि एक ऐसा दौर आता है जब कोविड-19 संक्रमण के मामलों में तेजी से गिरावट आती है। ऐसे में लोगों के अंदर यह भावना आने लगती है कि यह संक्रमण समाप्त होने वाला है और वे लापरवाही बरतने लगते हैं। ऐसा होते ही संक्रमण फिर बढ़ने लगता है। जैसे ही लोग लापरवाही बरतते हैं, वैसे ही संक्रमण बढ़ने लगता है। ऐसे में लोगों को पहले से भी ज्यादा सतर्क रहने की जरूरत है। प्रसाद ने बताया कि प्रदेश में शनिवार (26 सितंबर) को 157710 नमूनों की जांच की गई और अब तक कुल मिलाकर 9625076 नमूने जांचे जा चुके हैं। यूपी के अपर मुख्य सचिव गृह अवनीश कुमार अवस्थी ने बताया कि प्रदेश में कंटेनमेंट जोन की संख्या अब 18,744 हो गई है। जिनमें लगभग 13,38,000 मकान चिन्हित हैं, जिनमें लगभग 74,50,000 लोगों को चिन्हित किया गया है। जिनमें लगभग 49,000 लोग कोविड पॉजिटिव हैं।नोएडा में कोरोना वायरस संक्रमण के 196 नये मामले सामने आये उत्तर प्रदेश के जनपद गौतम बुद्ध नगर में रविवार (27 सितंबर) को कोविड-19 संक्रमण के 196 नये मामले सामने आये हैं। जनपद में अब तक कोरोना वायरस संक्रमण से कुल 51 लोगों की मौत हो चुकी है। जिला निगरानी अधिकारी नीरज त्यागी ने बताया कि रविवार की सुबह तक जनपद में कोविड—19 के 196 मरीज संक्रमित हुये हैं जिनको मिला कर यहां अबतक 12,569 लोग संक्रमित हो चुके हैं । त्यागी ने बताया कि बताया कि आज 265 लोगों को ठीक होने के बाद अस्पताल से छुट्टी दे दी गयी। अधिकारी ने बताया कि जनपद में अब तक 10,950 लोग संक्रमणमुक्त हो चुके हैं। जिला निगरानी अधिकारी ने बताया कि जनपद में कोविड-19 से मरने वाले का औसत दर 0.4 फ़ीसदी है जबकि 13.2 प्रतिशत मरीजों का अब भी उपचार चल रहा है।